ΚΑΝΟΝΙΣΜΟΣ ( ΕΟΚ ) αριθ . 1964/87 ΤΟΥ ΣΥΜΒΟΥΛΙΟΥ της 2ας Ιουλίου 1987 για την προσαρμογή του καθεστώτος ενίσχυσης για το βαμβάκι που καθιερώθηκε με το πρωτόκολλο αριθ . 4 της πράξης προσχώρησης της Ελλάδας

ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,

ιΕχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ελλάδας, και ιδίως την παράγραφο 11 του προσαρτημένου σ' αυτήν πρωτοκόλλου αριθ . 4 για το βαμβάκι, όπως τροποποιήθηκε από το πρωτόκολλο αριθ . 14 το οποίο έχει προσαρτηθεί στην πράξη προσχώρησης της Ισπανίας και της Πορτογαλίας,

την πρόταση της Επιτροπής^(1 ),

τη γνώμη του Ευρωπαϊκού Κοινοβουλίου^(2 ),

τη γνώμη της Οικονομικής και Κοινωνικής Επιτροπής^(3 ),

Εκτιμώντας :

ότι τα αποτελέσματα της εξέτασης της λειτουργίας του καθεστώτος για το βαμβάκι που καθιερώθηκε με το πρωτόκολλο αριθ . 4, καθιστούν εμφανή την ανάγκη προσαρμογής του εν λόγω καθεστώτος

ότι θα πρέπει να προβλεφθεί μείωση του ποσού της ενίσχυσης στην παραγωγή όταν η εκτιμώμενη παραγωγή υπερβαίνει τη μέγιστη εγγυημένη ποσότητα για τη συγκεκριμένη περίοδο εμπορίας ότι, για μια καλή διαχείριση, θα πρέπει επίσης να προβλεφθεί ότι, σε περίπτωση που η παραγωγή είναι διαφορετική από την εκτιμώμενη, η μέγιστη εγγυημένη ποσότητα για την επόμενη περίοδο εμπορίας πρέπει να προσαρμόζεται ανάλογα

ότι η καλλιέργεια του βαμβακιού γίνεται στις πλέον μειονεκτικές περιοχές της Κοινότητας ότι θα πρέπει να εκπονηθεί μελέτη για την επίπτωση της καλλιέργειας αυτής στις περιοχές αυτές ότι θα πρέπει, ως εκ τούτου, να προβλεφθεί η δυνατότητα τροποποίησης της μέγιστης εγγυημένης ποσότητας αν τα αποτελέσματα της έκθεσης δείξουν ότι αυτό είναι αναγκαίο

ότι η πείρα μπορεί να δείξει ότι είναι απαραίτητες και άλλες προσαρμογές στο καθεστώς που προβλέπεται από το προαναφερθέν πρωτόκολλο . ότι θα πρέπει κατά συνέπεια να προβλεφθεί η δυνατότητα προσαρμογής του εν λόγω καθεστώτος από το Συμβούλιο,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1

Ο παρών κανονισμός ορίζει τις προσαρμογές του καθεστώτος ενίσχυσης στην παραγωγή βαμβακιού που προβλέπεται στην παράγραφο 3 του πρωτοκόλλου αριθ . 4 που είναι προσαρτημένο στην πράξη προσχώρησης της Ελλάδας .

Άρθρο 2

1 . Πριν από την έναρξη κάθε περιόδου εμπορίας, το Συμβούλιο, αποφασίζοντας με ειδική πλειοψηφία μετά από πρόταση της Επιτροπής, καθορίζει τη μέγιστη εγγυημένη ποσότητα . Η ποσότητα αυτή, η οποία λαμβάνει υπόψη την παραγωγή κατά τη διάρκεια μιας περιόδου αναφοράς καθώς και τη δυνάμενη να προβλεφθεί εξέλιξη της ζήτησης, δεν μπορεί να υπερβεί 752^000 τόνους μη εκκοκκισμένου βαμβακιού .

2 . ιΟταν η παραγωγή μη εκκοκκισμένου βαμβακιού, που εκτιμάται στην αρχή της περιόδου εμπορίας, υπερβαίνει τη μέγιστη εγγυημένη ποσότητα για τη συγκεκριμένη περίοδο εμπορίας, το ποσό της ενίσχυσης μειώνεται κατά το ποσό που προκύπτει από τον πολλαπλασιασμό της τιμής στόχου με ένα συντελεστή ο οποίος αυξάνει ανάλογα με το ποσό κατά το οποίο η εκτιμώμενη παραγωγή υπερβαίνει τη μέγιστη εγγυημένη ποσότητα .

Ωστόσο, για την περίοδο εμπορίας 1987/88, 1988 /89 και 1989/90, αυτή η μείωση του ποσού της ενίσχυσης δεν μπορεί να είναι μεγαλύτερη από 15 %, 20 % και 25 %, αντίστοιχα, της τιμής στόχου .

Στην περίπτωση που το πρώτο εδάφιο, εφαρμοζόμενο στην πραγματική παραγωγή αντί της εκτιμώμενης παραγωγής πριν από την έναρξη της περιόδου εμπορίας, οδηγήσει σε προσαρμογή του ποσού της ενίσχυσης διαφορετική από εκείνη που είχε πραγματοποιηθεί, η μέγιστη εγγυημένη ποσότητα για την επόμενη περίοδο εμπορίας προσαρμόζεται έτσι ώστε να ληφθεί υπόψη η κατάσταση αυτή .

3 . Το Συμβούλιο, αποφασίζοντας με ειδική πλειοψηφία μετά από πρόταση της Επιτροπής, θεσπίζει τους κανόνες για τον προσδιορισμό του συντελεστή που αναφέρεται στην παράγραφο 2 .

Άρθρο 3

1 . Πριν από την περίοδο εμπορίας 1988/89, η Επιτροπή διαβιβάζει στο Συμβούλιο έκθεση για τη λειτουργία του συστήματος που βασίζεται σε τιμή στόχου για το μη εκκοκκισμένο βαμβάκι καθώς και για την εξέλιξη της καλλιέργειας βαμβακιού στις πλέον μειονεκτικές περιοχές της Κοινότητας .

Αν η έκθεση δείξει ότι είναι αναγκαίο, το Συμβούλιο, μετά από πρόταση της Επιτροπής και μετά από διαβούλευση με το Ευρωπαϊκό Κοινοβούλιο, αποφασίζει με ειδική πλειοψηφία την τροποποίηση της μεγίστης εγγυημένης ποσότητας που καθορίζεται στο άρθρο 2 .

2 . Το αργότερο πέντε έτη μετά τη θέση σε εφαρμογή του παρόντος κανονισμού, η Επιτροπή διαβιβάζει στο Συμβούλιο έκθεση για τη λειτουργία του καθεστώτος της ενίσχυσης .

Αν η έκθεση δείξει ότι είναι αναγκαίο, το Συμβούλιο αποφασίζει ενδεχόμενες προσαρμογές του καθεστώτος με την ίδια διαδικασία που αναφέρεται στην παράγραφο 1 δεύτερο εδάφιο .

Άρθρο 4

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .

Εφαρμόζεται από την περίοδο εμπορίας 1987/88 .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 2 Ιουλίου 1987 .

Για το Συμβούλιο

Ο Πρόεδρος

K . E . TYGESEN

EWG:L184UMBG08.97

FF : 1LGR; SETUP : 01; Hoehe : 595 mm; 157 Zeilen; 5427 Zeichen;

Bediener : 0000 Pr .: C;

Kunde : ................................

( 1 ) ΕΕ αριθ. C 89 της 3.^4.^1987, σ . 39 .

( 2 ) ΕΕ αριθ . C 156 της 15.^6.^1987 .

( 3 ) ΕΕ αριθ . C 150 της 9.^6.^1987, σ . 8 .